OpenLLM-France/wikimedia huggingface dataset:
# Mosses (Alabama)

Mosses és una població dels Estats Units a l'estat d'Alabama. Segons el cens del 2000 tenia 1.101 habitants.

## Demografia

Segons el cens del 2000, Mosses tenia 1.101 habitants, 364 habitatges, i 281 famílies. La densitat de població era de 88,9 habitants/km².
Dels 364 habitatges en un 44,8% hi vivien nens de menys de 18 anys, en un 25,5% hi vivien parelles casades, en un 45,6% dones solteres, i en un 22,8% no eren unitats familiars. En el 20,6% dels habitatges hi vivien persones soles el 3,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,02 i el nombre mitjà de persones que vivien en cada família era de 3,5.
Per edats la població es repartia de la següent manera: un 34,6% tenia menys de 18 anys, un 12,9% entre 18 i 24, un 27,2% entre 25 i 44, un 17,2% de 45 a 60 i un 8,2% 65 anys o més.
L'edat mediana era de 27 anys. Per cada 100 dones hi havia 84,1 homes. Per cada 100 dones de 18 o més anys hi havia 74,8 homes.
La renda mediana per habitatge era de 17.031 $ i la renda mediana per família de 22.273 $. Els homes tenien una renda mediana de 21.528 $ mentre que les dones 16.771 $. La renda per capita de la població era de 8.268 $. Aproximadament el 39% de les famílies i el 43% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Nchwaningita

La nchwaningita és un mineral de la classe dels silicats. Rep el nom de la seva localitat tipus, la mina N'Chwaning II, a Sud-àfrica.

## Característiques

La nchwaningita és un silicat de fórmula química Mn₂$^{2+}$(SiO₃)(OH)₂·H₂O. Cristal·litza en el sistema ortoròmbic. La seva duresa a l'escala de Mohs és 5,5.
Segons la classificació de Nickel-Strunz, la nchwaningita pertany a «09.DB - Inosilicats amb 2 cadenes senzilles periòdiques, Si₂O₆; minerals relacionats amb el piroxens» juntament amb els següents minerals: balifolita, carfolita, ferrocarfolita, magnesiocarfolita, potassiccarfolita, vanadiocarfolita, lorenzenita, lintisita, punkaruaivita, eliseevita, kukisvumita, manganokukisvumita, vinogradovita, paravinogradovita, plancheïta, shattuckita, aerinita i capranicaïta.

## Formació i jaciments

Va ser descoberta a la mina N'Chwaning II, situada a la localitat de Kuruman, dins el camp de manganès de Kalahari (Cap Septentrional, Sud-àfrica). També ha estat descrita a la mina Wessels, a la propera Hotazel. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Nchwaningite» (en anglès). Mindat. [Consulta: 6 desembre 2019].
# Nea Makri

Nea Makri (grec:Νέα Μάκρη) és una ciutat de l'àrea metropolitana d'Atenes a la regió de l'Àtica, Grècia. Té una població de 14.809 habitants (cens del 2001) i una àrea de 36,7 km².

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Topònims > Nea Makri». [Consulta: 12 octubre 2018].
# Mount Vernon (Illinois)

Mount Vernon és una població dels Estats Units a l'estat d'Illinois. Segons el cens del 2000 tenia 16.269 habitants.

## Demografia

Segons el cens del 2000, Mount Vernon tenia 16.269 habitants, 6.988 habitatges, i 4.157 famílies. La densitat de població era de 545,3 habitants/km².
Dels 6.988 habitatges en un 27,4% hi vivien nens de menys de 18 anys, en un 42,1% hi vivien parelles casades, en un 13,9% dones solteres, i en un 40,5% no eren unitats familiars. En el 35,9% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,92.
Per edats la població es repartia de la següent manera: un 24,7% tenia menys de 18 anys, un 9,1% entre 18 i 24, un 24,9% entre 25 i 44, un 21,9% de 45 a 60 i un 19,3% 65 anys o més.
L'edat mediana era de 38 anys. Per cada 100 dones de 18 o més anys hi havia 80,4 homes.
La renda mediana per habitatge era de 28.145 $ i la renda mediana per família de 36.660 $. Els homes tenien una renda mediana de 31.569 $ mentre que les dones 20.198 $. La renda per capita de la població era de 16.268 $. Aproximadament el 13% de les famílies i el 17,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 4 agost 2010].
* ↑ «Geographic Comparison Table- Mount Vernon». American Fact Finder. Oficina del Cens dels Estats Units, 12-01-2010.
# Mount Vernon (Missouri)

Mount Vernon és una població dels Estats Units a l'estat de Missouri. Segons el cens del 2000 tenia 4.017 habitants.

## Demografia

Segons el cens del 2000, Mount Vernon tenia 4.017 habitants, 1.606 habitatges, i 1.005 famílies. La densitat de població era de 453,5 habitants per km².
Dels 1.606 habitatges en un 28,1% hi vivien nens de menys de 18 anys, en un 46,9% hi vivien parelles casades, en un 12,4% dones solteres, i en un 37,4% no eren unitats familiars. En el 33,8% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,3% tenia menys de 18 anys, un 8,6% entre 18 i 24, un 23,4% entre 25 i 44, un 21,7% de 45 a 60 i un 23% 65 anys o més.
L'edat mediana era de 41 anys. Per cada 100 dones de 18 o més anys hi havia 86,2 homes.
La renda mediana per habitatge era de 28.628 $ i la renda mediana per família de 34.848 $. Els homes tenien una renda mediana de 27.665 $ mentre que les dones 20.234 $. La renda per capita de la població era de 16.210 $. Entorn del 10,5% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mount Vernon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Mount Vernon». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Negera

Negera és un gènere de papallones nocturnes de la subfamília Drepaninae.

## Taxonomia

* Negera bimaculata (Holland, 1893)
* Negera clenchi Watson, 1965
* Negera confusa Walker, 1855
* Negera disspinosa Watson, 1965
* Negera natalensis (Felder, 1874)
* Negera quadricornis Watson, 1965
* Negera ramosa Watson, 1965
* Negera unispinosa Watson, 1965

## Referències

* ↑ Beccaloni, G.; Scoble, M.; Kitching, I.; Simonsen, T.; et al. «Negera» (en anglès). The Global Lepidoptera Names Index [Natural History Museum], 2003.
# Negevita

La negevita és un mineral de la classe dels elements natius. Rep el nom per la regió on es troba la seva localitat tipus: el desert de Negev.

## Característiques

La negevita és un fosfur de fórmula química NiP₂. Cristal·litza en el sistema isomètric. Va ser aprovada com a espècie vàlida per l'Associació Mineralògica Internacional l'any 2013. Químicament es troba relacionada amb l'halamishita, melliniïta, nazarovita, niquelfosfur i transjordanita.

## Formació i jaciments

Va ser descoberta a Halamish wadi, a la formació Hatrurim, a Nègueb (Israel). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Negevite» (en anglès). Mindat. [Consulta: 7 desembre 2019].
# Nemacheilus saravacensis

Nemacheilus saravacensis és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 3,8 cm de longitud total.

## Distribució geogràfica

Es troba a l'oest de Borneo.

## Referències

* 1 2 FishBase (anglès)
* ↑ Kottelat, M., A.J. Whitten, S.N. Kartikasari i S. Wirjoatmodjo 1993. Freshwater fishes of Western Indonesia and Sulawesi. Periplus Editions, Hong Kong. 221 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Municipi de Ķekava

El municipi de Ķekava (en letó: Ķekavas novads) és un dels 110 municipis de Letònia, que es troba localitzat al centre del país bàltic, i que té com a capital la localitat de Ķekava. El municipi va ser creat l'any 2009 després de la reorganització territorial.

## Ciutats i zones rurals

* Baloži (ciutat)
* Parròquia de Daugmales (zona rural)
* Parròquia de Ķekavas (zona rural)

## Població i territori

La seva població està composta per un total de 20.945 persones (2009). La superfície del municipi té uns 270,2 kilòmetres quadrats, i la densitat poblacional és de 77,52 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 18 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 18 gener 2015].
# Musaranya de Mindanao

La musaranya de Mindanao (Crocidura beatus) és una espècie de musaranya pertanyent a la família dels sorícids endèmica de les Filipines. A nivell local, l'espècie es pot trobar amenaçada a causa de la desforestació per a establir explotacions agrícoles, indústries de la fusta i assentaments humans.

## Referències

* ↑ The Taxonomicon (anglès)
* 1 2 Heaney, L. (2016). "Crocidura beatus." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Bibliografia

* Corbet, G.B.; Hill, J.E., 1991. A World List of Mammalian Species. Tercera edició. Natural History Museum Publications & Oxford University Press, Londres i Oxford: v-viii, 1-243
* Heaney, L. R., Heideman, P. D., Rickart, E. A., Utzurrum, R. B. i Klompen, J. S. H., 1989. Elevational zonation of mammals in the central Philippines. Journal of Tropical Ecology 5: 259–280
* Heaney, L. R. i Ruedi, M., 1994. A preliminary analysis of biogeography and phylogeny of Crocidura from the Philippines. A: J. E. Meritt, G. L. Kirkland i R. K. Rose (editors), Advances in the Biology of Shrews, pàg. 357–377. Carnegie Museum of Natural History, Pittsburgh, Estats Units
* Heaney, L. R., Balete, D. S., Dolar, M. L., Alcala, A. C., Dans, A. T. L., Gonzales, P. C., Ingle, N. R., Lepiten, M. V., Oliver, W. L. R., Ong, P. S., Rickart, E. A., Tabaranza Jr., B. R. i Utzurrum, R. C. B., 1998. A synopsis of the Mammalian Fauna of the Philippine Islands. Fieldiana: Zoology 88: 1-61
* Heaney, L. R., Tabaranza Jr., B. R., Balete, D. S. i Rigertas, N., 2006. Synopsis and Biogeography of the Mammals of Camiguin Island, Philippines. Fieldiana Zoology 106: 28–48
* Heaney, L. R., Tabaranza Jr., B., Rickart, E. A., Balete, D. S. i Ingle, N. R., 2006. The Mammals of Mt. Kitanglad Nature Park, Mindanao, Philippines. Fieldiana: Zoology 112: 1-63.
* Hutterer, R., 1993. Order Insectivora. A: Wilson, D.E. i Reeder, D.M. (editors) Mammal Species of the World. Segona edició. Smithsonian Institution Press, Washington DC i Londres: 69-130.
* Rickart, E. A., Heaney, L. R., Heidman, P. D. i Utzurrum, R. C. B., 1993. The distribution and ecology of mammals on Leyte, Biliran, and Maripipi islands, Philippines. Fieldiana: Zoology 72: 1-62.
# Múscul tensor del vel del paladar

El múscul tensor del vel del paladar (musculus tensor veli palatini) o múscul peristafilí extern, és un múscul situat a la paret posterior de la cavitat oral.
S'origina en l'espina de l'esfenoide, a la base de la làmina pterigoidal mitjana i a la paret medial del cartílag de la trompa d'Eustaqui. D'aquí es dirigeix cap avall per envoltar el hamulus de l'esfenoide, i dirigir-se ja com a tendó en forma de ventall, que s'insereix en la part anterior i mitjana de l'aponeurosi palatina.
Està innervat pel nervi cranial V (nervi trigemin) a través del nervi mandibular.
Posa en tensió el vel del paladar i el deprimeix lleugerament. Intervé en l'obertura de la trompa d'Eustaqui.

## Notes

* ↑ El Diccionari enciclopèdic de medicina considera ambdues denominacions però com a principal, múscul peristafilí extern. El TermCat considera, a l'inrevés, que és una sinonímia complementària i la denominació principal és múscul tensor del vel del paladar, d'acord amb la Terminologia Anatomica. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X.
* ↑ Un hamulus és un ganxo petit o estructura que en té la forma.
* ↑ Apòfisi ampla de la cara interna del maxil·lar superior que forma part de la volta palatina

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 27 gener 2014].
    Aquest article incorpora text de l'edició de l'Anatomia de Gray en domini públic.

## Imatges

* Base del crani. Superfície inferior.
* Divisió mandibular del nervi trigemin.

## Enllaços externs

* LUC tvp
# Múscul tarsal superior

El múscul tarsal superior (musculus tarsalis superior) és un múscul llis adjacent al múscul elevador de la parpella superior que ajuda a elevar la parpella superior.
S'origina en la part inferior del múscul elevador de la parpella superior i s'insereix a la placa tarsal superior de la parpella.
El múscul tarsal superior rep la innervació del sistema nerviós simpàtic. Fibres simpàtiques postganglionars s'originen en el gangli cervical superior i viatgen a través del plexe de la caròtide interna, on petites branques es comuniquen amb el nervi motor ocular comú a mesura que passa a través del si cavernós. Les fibres simpàtiques segueixen la divisió superior del nervi motor ocular comú, on entren dins el múscul tarsal superior per la seva cara inferior.
L'acció del múscul tarsal superior, juntament amb l'elevador de la parpella superior, és la d'elevar la parpella superior.

## Múscul de Müller

El terme «múscul de Müller» s'utilitza de vegades com a sinònim d'aquest múscul. El mateix terme també s'utilitza per a denominar les fibres circulars del múscul ciliar, i també per al múscul orbitari que cobreix la fissura orbitària inferior. Donada aquesta possible confusió, l'ús del terme múscul de Müller no s'ha d'usar llevat que el context elimini qualsevol ambigüitat.

## Referències

* 1 2 3 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 20 gener 2014].
* ↑ Snell, R; Lemp, M. Clinical Anatomy of the Eye. 2a edició. Oxford (Regne Unit): Blackwell Publishing, 1998. ISBN 9780632043446.
* ↑ van der Werf F, Baljet B, Prins M, Timmerman A, Otto JA «Innervation of the superior tarsal (Müller's) muscle in the cynomolgus monkey: a retrograde tracing study». Invest. Ophthalmol. Vis. Sci., 34, 7, 1993, pàg. 2333–40. PMID: 7685010.
* ↑ doctor/2564 a Who Named It
* ↑ «Glossary of Eponyms». Arxivat de l'original el 2018-06-12. [Consulta: 23 febrer 2008].
    Aquest article incorpora text de l'edició de l'Anatomia de Gray en domini públic.
# Nina Stemme

Nina Stemme (nascuda Nina Maria Thöldte, Estocolm, 11 de maig de 1963) és una soprano lírico-dramàtica sueca.

## Formació i carrera

De manera paral·lela als seus estudis en Economia a la Universitat d'Estocolm, Nina Stemme va seguir un curs de dos anys en l'Operastudio d'Estocolm. El seu debut a Cortona, Itàlia, el 1989, va fer-la decidir a seguir una carrera com a cantant professional; va completar els estudis en el National College of Opera d'Estocolm el 1994. A més de dos papers menors en l'òpera d'Estocolm, va cantar mentrestant els rols de Rosalinde (El ratpenat), Mimì (La Bohème), Euridice (Orfeu i Eurídice (1762)) i Diana (La fedeltà premiata) de Haydn.
Aclamada internacionalment en dos importants certàmens lírics (l'Operalia World Opera Competition de Plácido Domingo i el BBC Cardiff Singer of the World, tots dos el 1993), aquests van introduir a Stemme en el circuit de les joves promeses del cant mundial. Com a guanyadora, Domingo la va convidar a aparèixer amb ell en un concert a La Bastilla (1993). El mateix concert es va repetir l'1 de gener de 1994 a Múnic.
La soprano és una presència habitual en els grans escenaris operístics internacionals, ha aparegut en els millors teatres d'òpera del món, inclosa la Kungliga Operen d'Estocolm, el teatre de l'Òpera de Viena, la Semperoper de Dresden, Gènova, Zúric, el Teatro San Carlo de Nàpols, el Gran Teatre del Liceu de Barcelona, la Royal Opera House del Covent Garden, el Metropolitan Opera de Nova York i l'Òpera de San Francisco, així com els festivals de Bayreuth, Salzburg, Savonlinna, Glyndebourne i Bregenz.
Stemme és una de les més brillants sopranos dramàtiques del cant wagnerià actual.

## Referències

* ↑ «Nina Stemme, opera’s reigning dramatic soprano weighs in on Wagner for his birthday». EmergingPictures, 08-11-2012. Arxivat de l'original el 2013-12-11. [Consulta: 1r febrer 2014].
# Niqmi-Epuh

Niqmi-Epuh o també Niqmepa va ser rei de Iamkhad cap als anys 1700 aC a 1675 aC. Era fill i successor de Yarim-Lim II.
No s'han trobat encara a Alep, la capital de Iamkhad, textos sobre aquest rei, però sí a Alalakh, on una tauleta informa de Niqmi-Epuh, fill de Yarim-Lim, rei de Iamkhad. Altres tauletes que expliquen anys commemoratius d'aquest rei diuen: "Any en què Niqmepa, rei de Iamkhad, va conquerir la ciutat d'Arazik". Segons alguns autors, aquesta ciutat es trobaria al sud de Carquemix, vora el riu Eufrates. Una altra tauleta commemorativa diu: "Any en què Niqmepa, el rei, va tornar de la ciutat de Nishin", i una altra parla de l'any en què Niqmi-Epuh va dedicar una estàtua seva al temple d'Addu. Una altra parla de "l'any de l'epidèmia", de conseqüències desconegudes.
Un segell trobat també a Alalakh menciona al seu successor: "Irkabtum, fill de Niqmi-Epuh, rei de Iamkhad".

## Referències

* ↑ Oliva, Juan (ed.). Textos para una historia política de Siria-Palestina I: el Bronce antiguo y medio. Tres Cantos: Akal, 2008, p. 482. ISBN 9788446019497.
# Nippon Television

Nippon Television (日本テレビ放送網株式会社) és una cadena de televisió nacional del Japó, propietat del Yomiuri Shimbun. La cadena és coneguda popularment com a Nihon TV (日本テレビ), o pel seu abreujament Nittele (日テレ), i va ser la primera televisió de caràcter comercial establerta al país.

## Vegeu també

* Gatchaman Crowds

## Enllaços externs

* Web oficial (japonès)
* Web oficial (anglès)
* Web de Nittele G+ Arxivat 2010-09-25 a Wayback Machine. (japonès)
# Nocera Inferiore

Nocera Inferiore és un municipi italià, situat a la regió de Campània i a la província de Salern. L'any 2004 tenia 47.932 habitants.
# Novena

La novena (del llatí novem, 'nou') és un exercici de devoció que es practica durant nou dies per obtenir alguna gràcia, o amb una intenció. Pot estar dedicada a Déu Pare, a Jesús, a l'Esperit Sant, a la Mare de Déu, i a molts sants. Poden ser nou dies consecutius o nou vegades un dia de la setmana determinada (nou divendres, per exemple).
Quan es demana la intercessió d'un sant, es busca imitar les seves virtuts i santedat, ja que en cas contrari la novena no tindria sentit si no es practica amb fe i determinació de canvi. A diferència de les octaves, de caràcter festiu, les novenes es fan amb una intenció o per pregar per un difunt.
Actualment, i sobretot a Espanya i Llatinoamèrica, moltes poblacions preparen les festes patronals amb un solemne novenari en honor del Patró o patrona del municipi, i bàsicament consisteixen en la celebració de la Santa Missa de forma solemne i amb gran assistència de fidels durant nou dies consecutius, tot i que també, en molts llocs, s'han reduït els nous dies a tres, i s'anomena tridu en comptes de novenari. És molt comuna a Espanya la celebració de "la novena de la Immaculada" per preparar la festa del 8 de desembre, en honor de la Immaculada Concepció de la Mare de Déu.

## Història

La novena no té l'origen en la Bíblia, sinó que s'inspira en un costum grec i romà, que celebraven nou dies de dol pels difunts o per apaivagar els déus.
Jesucrist va ensenyar a pregar amb insistència (Lluc 18,11) i va demanar els Apòstols que es preparessin en oració per a la vinguda de l'Esperit Sant, després de la seva Ascenció al Cel (Fets 2, 1-41). D'aquesta experiència eclesial sorgeix la novena de Pentecosta. Encara que els primers cristians van seguir el costum pel que fa al nombre de dies, el contingut de les novenes era completament nou; consistien en fervents oracions cristianes realitzades, en principi en forma comunitària. Al segle xvii, el papa Alexandre VII concedí la primera indulgència a una novena, en honor de Sant Francesc Xavier.
Sant Agustí va advertir als cristians que no caiguessin en costums pagans durant les novenes. Sant Jeroni deia que el nombre nou indica patiment i dolor a la Bíblia.
A l'edat mitjana es deia que Jesucrist va morir a la novena hora i que, gràcies a la Santa Missa, el difunt seria elevat al cel en el novè dia. També apareixen en aquesta època les novenes de preparació, inspirades en els nou mesos d'embaràs de la Verge, que se celebren durant els nou dies anteriors a una festivitat important, per exemple, el Nadal.
# Noventa di Piave

Noventa di Piave és un municipi italià, dins de la ciutat metropolitana de Venècia. L'any 2007 tenia 6.514 habitants. Limita amb els municipis de Fossalta di Piave, Salgareda (TV), San Donà di Piave i Zenson di Piave (TV).

## Administració

Llista d'alcaldes :
| Període | Identitat | Partit |
| 2007- | Alessandro Nardese | Centreesquerra |